Anegmay-a d win yurzen lebni inmetti n Leqbayen srid $er lebni n twacult taqbaylit, d$a ma nu$al $er tilawt ad naf lara n wat zik ixxamen-nsen ttwabnan $ef yiwen n ssur ma mqaraben da$en rref n wa yekcem $er uxxam n wayev, maca yiwet n twacult wed-s ur tessawav ara ahat ad d-tefk taqbilt $ef waya tiwaculin yettidiren ta $er tama n tayev ttu$alent s temental n wayen i tenticerken d yiwen n lɛerc ne$ n teqbilt. Leqbayel d wid yesɛan tagmat d nnif akked lerma gar-asen, ula d tiwaculin ixussen ur d tt-banent ara segmi tella tdukli, amedya timecreḍt xeddmen Leqbayel anda ferqen deg-s aksum $ef twaculin n taddart merra, da$en ma yinig ubabat ne$ argaz n uxxam ilmend uxeddim ne$ n wayen-nniven, tawacult-is tett$imi deg leɛnaya akked lerma n taddart ne$ n lǧar i yellan $ef yidis-is am umedyaz-a i$ef nexdem tazrawt-a.